|  |  |
| --- | --- |
| **ΣΩΜΑΤΕΙΟ ΕΡΓΑΖΟΜΕΝΩΝ ΜΠΟΔΟΣΑΚΕΙΟΥ ΝΟΣΟΚΟΜΕΙΟΥ ΠΤΟΛΕΜΑΙΔΑΣ** | **ΠΤΟΛΕΜΑΙΔΑ : 13/11/2024**  **ΑΡΙΘΜ ΠΡΩΤ:** |
|  | **ΠΡΟΣ: ΔΙΟΙΚΗΤΗ 3ης ΥΓΕΙΟΝΟΜΙΚΗΣ ΠΕΡΙΦΕΡΕΙΑΣ**  **ΔΙΟΙΚΗΤΗ ΜΠΟΔΟΣΑΚΕΙΟΥ ΝΟΣΟΚΟΜΕΙΟΥ**  **ΔΙΕΥΘΥΝΤΡΙΑ ΙΑΤΡΙΚΗΣ ΥΠΗΡΕΣΙΑΣ**  **ΔΙΕΥΘΥΝΤΡΙΑ ΝΟΣΗΛΕΥΤΙΚΗΣ ΥΠΗΡΕΣΙΑΣ** |
|  |  |

**ΘΕΜΑ : ΔΗΛΩΣΗ ΔΙΑΜΑΡΤΥΡΙΑΣ**

**ΤΟΥ ΣΩΜΑΤΕΙΟΥ ΕΡΓΑΖΟΜΕΝΩΝ ΓΕΝΙΚΟΥ ΝΟΣΟΚΟΜΕΙΟΥ ΠΤΟΛΕΜΑΪΔΑΣ «ΜΠΟΔΟΣΑΚΕΙΟ»**

ΜΕΤΑ ΛΥΠΗΣ ενημερωθήκαμε στις 12/11/2024 ημέρα Τρίτη από την πρόεδρο των εργαζομένων κ. Θεοδώρα Πουαρίδου τις δύο αποφάσεις του Διοικητή της 3ης Υγειονομικής Περιφέρειας Μακεδονίας (Υ.Π.Ε.), κατά το αιτητικό των οποίων ζητάτε την μετακίνηση των συναδέλφων μας Αλεξάνδρου Ασπασίας του Αντωνίου, Καραγιάννη Μαρίας και Καρατόσιου Όλγας στο Γενικό Νοσοκομείο Κοζάνης «ΜΑΜΑΤΣΕΙΟ», για την κάλυψη εκτάκτων αναγκών στην ΜΕΘ του Νοσοκομείου, επικαλούμενος τις έκτακτες υπηρεσιακές ανάγκες λόγω covid.

Οι αποφάσεις σας μας ΕΞΟΡΓΙΖΟΥΝ και μας βρίσκουν πλήρως αντίθετους, διότι ΑΠΑΞΙΩΝΕΤΕ με αυτές την εύρυθμη και αποτελεσματική λειτουργία του Γενικού Νοσοκομείου Πτολεμαΐδας «ΜΠΟΔΟΣΑΚΕΙΟ» στον καθημερινό και υπό αντίξοες συνθήκες αγώνα που κάνουμε, ώστε να παρέχουμε ΔΩΡΕΑΝ και ΑΜΕΣΗ αντιμετώπιση στα θέματα υγείας των κάτοικων του ΔΗΜΟΥ ΕΟΡΔΑΙΑΣ και των όμορων περιοχών.

Οι εν λόγω συναδέλφισσες υπηρετούν στο νοσοκομείο μας, στο Τμήμα Επειγόντων Περιστατικών (Τ.Ε.Π.) και στην χειρουργική κλινική, με αποτέλεσμα η επικείμενη μετακίνησή τους να επιφέρει υποστελέχωση του ήδη πολύπαθου και απαξιωμένου από την Διοίκηση της 3ης Υ.Π.Ε. Γενικού Νοσοκομείου Πτολεμαΐδας «ΜΠΟΔΟΣΑΚΕΙΟ» και των συγκεκριμένων τμημάτων αυτού. Ένα νοσοκομείο που κατά την περίοδο της πανδημίας αποτελούσε το κέντρο αναφοράς για ολόκληρη την περιφέρεια Δυτικής Μακεδονίας δίνοντας καθημερινό αγώνα και άνιση μάχη για την ζωή και επιβίωση των πολιτών ολόκληρης της Δυτικής Μακεδονίας.

Σας έχουμε επανειλημμένως ενημερώσει ότι το Γενικό Νοσοκομείο Πτολεμαΐδας ΜΠΟΔΟΣΑΚΕΙΟ πάσχει από μεγάλες ελλείψεις σε Ιατρικό και Νοσηλευτικό προσωπικό, και πάραυτα μας ζητάτε την μετακίνηση προσωπικού για την κάλυψη αναγκών στο ΜΑΜΑΤΣΕΙΟ.

Την συγκεκριμένη χρονική περίοδο τρέχουν μετατάξεις νοσηλευτικού προσωπικού προς άλλες υγειονομικές μονάδες και ως εκ τούτου δεν μας περισσεύει κανένας.

ΓΙΑΤΙ ΔΕΝ ΕΠΑΝΑΛΕΙΤΟΥΡΓΕΙ Η ΜΕΘ ΤΟΥ ΝΟΣΟΚΟΜΕΙΟΥ ΠΤΟΛΕΜΑΙΔΑΣ Η ΟΠΟΙΑ ΕΙΝΑΙ ΚΤΗΡΙΑΚΑ ΑΡΤΙΑ ΚΑΙ ΕΞΟΠΛΙΣΜΕΝΗ ΠΛΗΡΩΣ ΜΕ ΣΥΓΧΡΟΝΟ ΥΛΙΚΟΤΕΧΝΟΛΟΓΙΚΟ ΕΞΟΠΛΙΣΜΟ;

ΘΕΩΡΕΙΤΕ ΟΤΙ Η ΜΕΤΑΚΙΝΗΣΗ ΤΟΥ ΕΝΟΣ ΜΗΝΟΣ ΘΑ ΚΑΛΥΨΕΙ ΤΙΣ ΕΚΤΑΚΤΕΣ ΥΠΗΡΕΣΙΑΚΕΣ ΑΝΑΓΚΕΣ ΤΗΣ ΜΕΘ ΤΟΥ ΝΟΣΟΚΟΜΕΙΟΥ ΚΟΖΑΝΗΣ;

ΜΗΠΩΣ ΘΑ ΑΚΟΛΟΥΘΗΣΟΥΝ ΚΑΙ ΑΛΛΕΣ ΜΕΤΑΚΙΝΗΣΕΙΣ;

ΑΠΟΣΚΟΠΕΙΤΕ ΣΤΗΝ ΥΠΟΒΑΘΜΙΣΗ ΤΟΥ ΜΠΟΔΟΣΑΚΕΙΟΥ ΝΟΣΟΚΟΜΕΙΟΥ;

ΟΙ ΕΡΓΑΖΟΜΕΝΟΙ ΣΤΟ Ε.Σ.Υ. ΔΕΝ ΕΙΝΑΙ ΒΑΛΙΤΣΕΣ ΩΣΤΕ ΝΑ ΜΕΤΑΚΙΝΟΥΝΤΑΙ ΑΠΟ ΝΟΣΟΚΟΜΕΙΟ ΣΕ ΝΟΣΟΚΟΜΕΙΟ ΓΙΑ ΚΑΛΥΨΗ ΠΡΟΣΚΑΙΡΩΝ ΑΝΑΓΚΩΝ!

ΦΤΑΝΕΙ ΠΙΑ Η ΑΠΑΞΙΩΣΗ ΚΑΙ ΥΠΟΣΤΕΛΕΧΩΣΗ ΤΟΥ ΜΠΟΔΟΣΑΚΕΙΟΥ ΝΟΣΟΚΟΜΕΙΟΥ!

ΦΤΑΝΕΙ ΠΙΑ Η ΑΠΑΞΙΩΣΗ ΤΩΝ ΔΟΜΩΝ ΥΓΕΙΑΣ ΤΟΥ ΔΗΜΟΥ ΕΟΡΔΑΙΑΣ ΜΕ ΣΚΟΠΟ ΤΗΝ ΚΑΛΥΨΗ ΑΝΑΓΚΩΝ ΑΛΛΩΝ ΜΟΝΑΔΩΝ ΥΓΕΙΑΣ ΤΩΝ ΟΜΟΡΩΝ ΠΕΡΙΟΧΩΝ!

ΣΕΒΑΣΤΕΙΤΕ ΤΟΝ ΚΑΘΗΜΕΡΙΝΟ ΚΑΙ ΥΠΟ ΑΝΤΙΞΟΕΣ ΣΥΝΘΗΚΕΣ ΑΓΩΝΑ ΠΟΥ ΚΑΝΟΥΜΕ ΓΙΑ ΤΗΝ ΥΓΕΙΑ ΤΩΝ ΠΟΛΙΤΩΝ ΤΗΣ ΠΕΡΙΟΧΗΣ ΜΑΣ!

ΠΤΟΛΕΜΑΪΔΑ 13/11/2024

ΜΕ ΤΙΜΗ

**ΣΩΜΑΤΕΙΟ ΕΡΓΑΖΟΜΕΝΩΝ ΜΠΟΔΟΣΑΚΕΙΟΥ ΝΟΣΟΚΟΜΕΙΟΥ ΠΤΟΛΕΜΑΙΔΑΣ**